# Misingi ya Kitheolojia

# Moduli ya Tisa: Kutegemea Ufunuo

# Maswali ya Kujadili

1. Ni jambo gani muhimu ulilojifunza katika somo au kitu gani katika somo ambacho hukukielewa vizuri?
2. Ufunuo maalumu ni nini? Unatufundisha nini?
3. Elezea uhusiano kati ya ufunuo wa jumla na ufunuo maalumu kuhusiana na unavyoingiliana na umuhimu wake.
4. Kwa nini ni muhimu kuchimbua theolojia yetu kutoka katika ufunuo?
5. Dhambi inazuiaje uelewa wetu wa ufunuo wa Mungu maalumu na wa jumla?
6. Roho Mtakatifu anatusaidiaje kuelewa ufunuo wa Mungu maalumu na wa jumla?
7. Inatupasa kushughulikiaje migongano ya wazi kati ya ufunuo wa jumla na ufunuo maalumu?
8. Inamaanisha nini kusema kwamba majumuisho hitimisho ya kitheolojia ni mfanano badala ya jozi?
9. Elezea mchakato wa kukubaliana na tafsiri ndani ya jumuia zinazoishi kikristo. Kwa nini mchakato huu unasaidia?
10. Tunawezaje kuweka viwango sahihi vya uhakika kwa imani zetu anuai?
11. Kwa jinsi gani uelewa wako juu Mungu kupitia ufunuo wa jumla unaweza kukusogeza karibu naye?
12. Kwa jinsi gani uelewa wa mfanano na utofauti kati ya ufunuo maalumu na ufunuo wa jumla unaweza kubadili jinsi mtu anavyofanya theologia?

**TAARIFA YA JUMLA KUHUSU KUELEWA UFUNUO, MATOKEO:** Inapoonekana kwamba ufunuo wa jumla na maalumu unapingana, toa kipaumbele kwa ufunuo maalumu na legeza hitimisho lako unapotafuta ufasaha mkubwa zaidi.

**SOMO REJEA:**

Abel ni Mkristo mwaminifu anayetaka kukua katika Bwana na kutumia karama zake kwa ufanisi. Kwa sababu ya ufunuo maalumu, anafahamu kwamba anapaswa kuwashuhudia wasioamini. Kwa upande mwingine, kwa sababu ya ufunuo wa jumla, uliopatikana kutokana na uzoefu kwa kuishi katika utamaduni wake, anafahamu pia kwamba ni vigumu kiasi gani kukutana na wasioamini na kumpata yeyote anayetaka kumzungumzia Kristo. Kivitendo, Abel amesitisha ushuhudiaji kwa sababu hawezi kupata muafaka kati ya ufunuo maalumu na ufunuo wa jumla.

Maswali ya Kutafakari

1. Unafikije juu ya mbinu ya Abel ya kutafuta mwingiliano mzuri kati ya ufunuo maalumu na wa jumla?
2. Jadili katika jumuia yako ya kujisomea jinsi ambavyo baadhi ya mafundisho ya imani ya Maandiko yanaonekana kukinzana na uzoefu wa maisha yetu ya kila siku wa ufunuo wa jumla. Kwa mfano, Biblia inafundisha kwamba Mungu ni utatu na Mungu ni mmoja. Hatufahamu chochote kama hicho katika uzoefu wetu. Unaweza kuongelea kuhusu familia moja na wanafamilia watatu. Lakini hiyo siyo sawa. Katika hali hiyo, hauwezi kusema kwamba baba ni familia, kwamba mama ni familia, ama mtoto ni familia. Katika katika suala la Utatu, Biblia inathibitisha kwamba Baba ni Mungu, Mwana ni Mungu, na Roho ni Mungu, na bado kuna Mungu mmoja tu. Mvutano kama huo waweza kutokea tunapofikiaria kuhusu fundisho la Biblia kuhusu ukuu wa Mungu na wajibu wetu. Uzoefu wetu wa ufunuo wa jumla unatufanya tuamini kwamba haziendi pamoja. Lakini Biblia kwa ufasaha inathibitisha yote. Jadili utata huu katika jumuia yenu ya kujisomea.
3. Jadili yafuatayo: Unapopata mafundisho katika Maandiko kama yale yaliyotajwa hapo juu, unaweza usiweze kutatua utata wa wazi. Hata hivyo, hilo siyo tatizo kwa sababu kila kipengele cha fumbo hili kina maelekezo yanaoeleweka yanayohitaji tuyatii. Kwa mfano, kwa kuwa Mungu ni mkuu, hatupaswi kuwa na wasiwasi. Kwa sababu tunawajibu, hatukai bure kumngoja Mungu afanye kile ambacho ametuamuru tufanye.

Mambo ya Kufanya

* Tenga muda, jibidishe kufanya kila siku, kutafakari. Kutafakari ni amri ya Kibiblia (Yoshua 1:8, Zaburi 1:2). Tafakari ya Kibiblia siyo kujitoa ufahamu. Wala siyo kufikiri kinadharia juu ya Maandiko. Ila, nikutafakari kuhusu uhusiano kati ya ufunuo maalumu na wa jumla kwa mtazamo wa utekelezaji. Ni kutafakari jinsi ya kutekeleza Maandiko katika maisha yako ya kila siku kwa namna ambayo inatoa kipaumbele fulani kwa Maandiko na kwa njia ambayo inapelekea utekelezaji. Tafakari juu ya Maandiko, jaribu kuyatekeleza, na tazama jitihada zako za utekelezaji katika mwangaza wa Maandiko. Watu wengi wanaona inasaidia kuandika tafakari zao katika vitabu vya kumbukumbu. Kwa njia hiyo unaweza kurejea baadaye na kujikumbusha ulichokuwa ukitafakari.